مقاتل بن صالح الخراسانی کا بیان ہے کہ میں حماد بن سلمہ کے پاس گیا تو ان کے گھر میں ایک چٹائی کے علاوہ کچھ نہ پایا،اسی پر بیٹھے قرآن کی تلاوت کر رہے تھے ، ایک چمڑے کا توبڑا تھا،جس میں ان کا سارا علم ( یعنی روایات حدیث نبوی)بند تھا ، ایک وضوکا برتن تھا جس سے وضو کرتے تھے ، ان کا بیان ہے کہ وہ ایک دن موجود تھے کہ کسی نے دروازہ کھٹکھٹایا،انھوں نے اپنی لونڈی سے کہا کہ دیکھو بیٹی کون ہے ، وہ واپس آکر بولی کہ محمد بن سلیمان کا قاصد( غالباً یہ بصرہ کا امیر تھا)فرمایا کہ جاؤ کہدو کہ وہ تنہا میرے پاس آئے وہ قاصد آیا اور اس نے ایک خط پیش کیا جس کا مضمون یہ تھا ۔
Entity: حماد بن سلمہ — Type: /person